Hyvä asia
Hyvä asia. Kuopion työväenyhdistys ja Kuopion raittiusseura kääntyivät tuonnoin kaupungin maistratin puoleen pyynnöllä, että n. k. panoraamain pito kaupungissa kiellettäisiin, koska yleinen kokemus on osottanu, että se huvi, jota mainitut laitokset tarjoovat, on mitä siveettömintä laatua. Nyt kulkee kaupungissa huhuna, että maistrati on yllämainittujen seurojen pyyntöön suostunut, jota huhua varmentaa sekin, että tässä kuussa pidetyillä talvimarkkinoilla ei panoraamoja näkynytkään olemassa. Tästä kiittävät maistratia kaupunkilaiset ja ympäristönkin asukkaat, joille monta kiusaa ja pahennusta on panoraamoista ollut.

[Lähde: Uusi Suometar 23.1.1890 sivu 3]

Uusi Suometar